EkBass/fiwiki-20250220-pages-articles huggingface dataset:
Klooritrifluorieteeni

Klooritrifluorieteeni eli trifluorikloorieteeni (C2ClF3) on alkeeniehin kuuluva halogenoitu orgaaninen yhdiste. Yhdistettä voidaan käyttää kylmäaineena ja polymeerien valmistukseen. ==Ominaisuudet== Huoneenlämpötilassa klooritrifluorieteeni on väritöntä kaasua. Yhdiste liukenee eräisiin orgaanisiin liuottimiin kuten bentseeniin ja kloroformiin. Klooritrifluorieteeni on hieman stabiilimpaa kuin tetrafluorieteeni eikä polymerisoidu yhtä helposti, mutta tuotteen joukkoon lisätään usein stabilisaattoriksi tributyyliamiinia varastoinnin ajaksi. ==Valmistus ja käyttö== Tyypillisin tapa klooritrifluorieteenin syntetisointiin on 1,1,2-trikloori-1,2,2-trifluorietaanin dekloorausreaktio. Synteesi voidaan suorittaa johtamalla 1,1,2-trikloori-1,2,2-trifluorietaani metallista sinkkiä ja metanolia sisältävään reaktoriin tai kaasufaasissa, jolloin katalyyttinä toimii alumiinifluoridin ja nikkelifosfaatin seos. Klooritrifluorieteeniä voidaan käyttää kylmäaineena. tärkein käyttökohde on kuitenkin polymeerien valmistus. Yhdisteestä valmistetaan homopolymeeriä, mutta se voi olla komonomeerinä yhdessä eteenin, vinylideenifluoridin ja vinyylikloridin kanssa.G. H. Millet & J. L. Kosmala: Fluorine-Containing Polymers, Polychlorotrifluoroethylene, Kirk-Othmer Encyclopedia of Chemical Technology, John Wiley & Sons, New York, 2000. Viitattu 24.10.2015 Yhdiste muodostaa hyvin lyhyitä polymeerejä, telomeerejä esimerkiksi tetrafluorimetaanin ja fluoroformin kanssa ja näitä käytetään voiteluaineina. Yhdistettä voidaan käyttää myös orgaanisissa synteeseissä korvaamaan hydroksyyliryhmiä fluoriatomeilla sekä enfluraanin ja halotaanin valmistamiseen. ==Lähteet== ==Aiheesta muualla== * Luokka:Alkeenit Luokka:Organohalidit
Irene Epple

Irene Epple-Waigel (o.s. Epple, s. 18. kesäkuuta 1957 Seeg, Baijeri, Saksan liittotasavalta) on saksalainen alppihiihtäjä. Hän edusti TSV Seeg -seuraa. Hän on pituudeltaan 165 cm. Myös hänen sisarensa Maria Epple oli huipputason alppihiihtäjä. Irene Epple saavutti Lake Placidin olympialaisissa 1980 hopeaa suurpujottelussa 0,46 sekuntia Hanni Wenzelille hävinneenä. Innsbruckin olympialaisissa 1976 hän oli syöksylaskussa kymmenes ja suurpujottelussa viidestoista. Epple sai Garmisch-Partenkirchenin MM-kilpailuissa 1978 hopeaa syöksylaskussa 0,24 sekuntia Annemarie Moser-Pröllille hävinneenä. Samojen kisojen suurpujottelussa hän oli neljäs. Schladmingin MM-kilpailuissa 1982 hän sijoittui alppiyhdistetyssä seitsemänneksi, syöksylaskussa kahdeksanneksi ja suurpujottelussa 14:nneksi. Epple sijoittui maailmancupin kokonaiskilpailussa toiseksi kaudella 1981–1982, kolmanneksi 1978–1979, neljänneksi 1983–1984, viidenneksi 1979–1980 ja 1980–1981, kuudenneksi 1982–1983 sekä kymmenenneksi 1975–1976. Epple voitti suurpujottelun maailmancupin kaudella 1981–1982, sijoittui kolmanneksi 1978–1979 ja 1980–1981 sekä neljänneksi 1979–1980. Alppiyhdistetyn maailmancupin hän voitti kaudella 1981–1982, sijoittui toiseksi 1983–1984 ja kolmanneksi 1982–1983. Syöksylaskun maailmancupissa hän sijoittui toiseksi kaudella 1983–1984, neljänneksi 1980–1981 sekä viidenneksi 1978–1979 ja 1981–1982. Hän voitti kaikkiaan 11 maailmancupin osakilpailua, sijoittui 16 kertaa toiseksi ja 17 kertaa kolmanneksi. Epple valittiin Länsi- Saksan vuoden naisurheilijaksi 1980. Aktiiviuransa jälkeen hän opiskeli lääketiedettä valmistuen 1992. Hän solmi vuonna 1994 avioliiton Theo Waigelin kanssa, joka toimi Saksan valtiovarainministerinä 1989–1998. ==Maailmancupin osakilpailuvoitot== Lähde:FIS Päivä Paikka Laji 12\. maaliskuuta 1980 Saalbach-Hinterglemm suurpujottelu 4\. joulukuuta 1980 Val d’Isère suurpujottelu 4\. joulukuuta 1981 Val d’Isère suurpujottelu 10\. joulukuuta 1981 Pila suurpujottelu 18\. joulukuuta 1981 Piancavallo alppiyhdistetty 8\. tammikuuta 1982 Pfronten suurpujottelu 14\. tammikuuta 1982 Pfronten alppiyhdistetty 4\. maaliskuuta 1982 Waterville Valley suurpujottelu 9\. tammikuuta 1983 Verbier supersuurpujottelu 7\. joulukuuta 1983 Val d’Isère syöksylasku 11\. joulukuuta 1983 Val d’Isère alppiyhdistetty == Lähteet == Luokka:Saksalaiset alppihiihtäjät Luokka:Saksalaiset olympiamitalistit Luokka:Vuonna 1957 syntyneet Luokka:Elävät henkilöt
Antero Vaarama

Otto Antero Vaarama (17. kesäkuuta 1912 Kuopio – 1. lokakuuta 1975 Turku)Kuolleita (maksullinen artikkeli) Helsingin Sanomat 7.10.1975 (myös kuolinilmoitus saman lehden sivulla 4), HS Aikakone. Viitattu 14.3.2018. oli suomalainen kasvitieteilijä ja Turun yliopiston kasvitieteen professori. Vaarama toimi luonnontieteiden ja kasvinsuojelun opettajana Lepaan puutarhakoulussa 1939–1945 ja hän käynnisti siellä ollessaan sytologiaa, genetiikkaan ja kasvinjalostukseen liittyneet tutkimuksensa. Hän oli sitten työssä 1945–1955 Piikkiön puutarhatieteen tutkimuslaitoksessa ja aloitti siellä sammalten sytologiset tutkimukset. Vaarama oli Turun yliopiston kasvitieteen dosenttina 1946–1955 ja professorina 1955–1975. Hän oli myös jonkin aikaa tutkijana Yhdysvalloissa ja Kanadassa. Vaarama julkaisi 114 pääasiassa sytogenetiikkaan ja risteytyskokeisiin liittynyttä tutkimusta joista sammalia käsitteli 28. Hän aloitti uranuurtajana Suomessa sammalten kromosomitutkimuksen. Luonnontieteellinen keskusmuseo : Suomalaiset sammaltutkijat Vaaraman vanhemmat olivat kuopiolainen rehtori Edvard Vaarama ja Martta Katariina Virtamo. Sanomalehtimies Eero Erkko ja runoilija J. H Erkko olivat Vaaraman äidinäidin Hilda Virtamon (o.s. Erkko) veljiä. == Lähteet == Luokka:Suomalaiset kasvitieteilijät Luokka:Turun yliopiston professorit Luokka:Suomalaiset professorit Luokka:Vuonna 1912 syntyneet Luokka:Vuonna 1975 kuolleet
Mahmudiyya

Mahmudiyya () on Irakin Bagdadin maakunnan eteläosassa sijaitseva piirikunta ja kaupunki. Mahmudiyyan kaupunki sijaitsee maanteitse noin 33 kilometriä pääkaupunki Bagdadin keskustasta etelään. Vuonna 2013 koko Mahmudiyyan piirikunnan asukasluvun arvioitiin olevan seitsemän prosenttia koko maakunnan väkiluvusta (6 696 596), eli noin 470 000. Irakin sodan aikana maaliskuussa 2006 Mahmudiyyan piirikunta nousi uutisotsikoihin neljän amerikkalaissotilaan Yusufiyyan kylässä tekemän 14-vuotiaan irakilaistytön raiskauksen ja perheen joukkomurhan seurauksena. Julmuuksiin osallistuneet sotilaat ja siviiliin päästetty päätekijä tuomittiin myöhemmin Yhdysvalloissa elinkautiseen tai pitkäaikaiseen vankeuteen. Vuonna 2015 ääri-islamistisen Isis-järjestön solujen raportoitiin tehneen Bagdadissa ja maakunnan eri piirikunnissa toistuvasti erilaisia terroritekoja, kuten attentaatteja, kaappauksia ja tienvarsipommi-iskuja. == Lähteet == ==Aiheesta muualla== *Deadly bomb hits Iraqi shoppers (18.9.2009) (bbc.co.uk) *Iraq town attack leaves 18 dead (2007) (bbc.co.uk) *Mahmudiyah (globalsecurity.org) Luokka:Irakin kaupungit Luokka:Bagdad (maakunta)
Niklas Kaul

Niklas Kaul (s. 11. helmikuuta 1998 Mainz) on saksalainen yleisurheilun moniottelija, maailmanmestari ja Euroopan-mestari. Hän edustaa seuratasolla USC Mainzia.http://www.leichtathletik-datenbank.de/vereine/deutscher- leichtathletik-verband/suddeutschland/leichtathletik-verband- rheinhessen/rheinhessen/mainz-bingen/usc-mainz/athleten/46108-niklas-kaul Kaul on 190 senttimetriä pitkä ja painaa 86 kilogrammaa.https://www.leichtathletik.de/fileadmin/user_upload/03_Termine/Top- Events/WM_U18/dlv_team_U18_wm_2015_cali_web.pdf Vuoden 2015 alle 18-vuotiaiden MM-kilpailuissa Kolumbian Calissa Kaul voitti kultaa kymmenottelussa uudella kisaennätyksellä 8002 pistettä ja saavutti myös hopeaa keihäänheitossa tuloksella 78,05. Hän voitti kymmenottelussa alle 20-vuotiaiden maailmanmestaruuden 2016 pistein 8162 ja Euroopan-mestaruuden 2017 ikäluokan maailmanennätyspistein 8435. Berliinin EM-kilpailuissa 2018 hän sijoittui neljänneksi. Vuonna 2019 hän voitti kymmenottelussa maailmanmestaruuden Dohan MM-kilpailuissa pistein 8691 ja alle 23-vuotiaiden Euroopan-mestaruuden Gävlessä pistein 8572. Vuodelle 2021 siirretyissä Tokion olympialaisissa hän keskeytti kymmenottelun. Eugenen MM-kilpailuissa hän keräsi 8434 pistettä ja sijoittui kuudenneksi. Münchenin 2022 EM-kilpailuissa Kaul voitti kultaa pisteillä 8545. Budapestin MM-kilpailuissa 2023 hän keskeytti. Aikuisten keihästä Kaul on heittänyt parhaimmillaan 79,05 lokakuussa 2019 Dohassa. Kaulin valmentajina toimivat Michael Kaul, Stefanie Kaul ja Francis Groß. == Henkilökohtaiset ennätykset == === Ulkoradat === Laji Tulos Paikka Päivä 100 metrin juoksu 11,16 München 15. elokuuta 2022 400 metrin juoksu 47,87 München 15. elokuuta 2022 1 500 metrin juoksu 4.10,04 München 16. elokuuta 2022 110 metrin aitajuoksu (91,4 cm) 14,82 Mainz 1. toukokuuta 2015 110 metrin aitajuoksu (99 cm) 14,50 Filderstadt-Bernhausen 11. kesäkuuta 2017 110 metrin aitajuoksu 14,27 Eugene 24. heinäkuuta 2022 Korkeushyppy 211 cm Tokio 4. elokuuta 2021 Seiväshyppy 500 cm Doha 3. lokakuuta 2019 Pituushyppy 736 cm Tokio 4. elokuuta 2021 Kuulantyöntö (5 kg) 16,18 m Filderstadt-Bernhausen 6. kesäkuuta 2015 Kuulantyöntö (6 kg) 15,40 m Filderstadt-Bernhausen 11. kesäkuuta 2016 Kuulantyöntö 15,19 m Gävle 13. heinäkuuta 2019 Kiekonheitto (1,5 kg) 49,92 m Heidesheim 14. maaliskuuta 2015 Kiekonheitto (1,75 kg) 48,49 m Grosseto 23. heinäkuuta 2017 Kiekonheitto 49,24 m Friedberg 29. huhtikuuta 2023 Keihäänheitto (700 g) 83,94 m Halle 17. toukokuuta 2015 Keihäänheitto 79,05 m Doha 3. lokakuuta 2019 Kymmenottelu (17-vuotiaat) 8002 Cali 15.−16. heinäkuuta 2015 Kymmenottelu (19-vuotiaat) 8435 Grosseto 22.−23. heinäkuuta 2017 Kymmenottelu 8691 Doha 3.–4. lokakuuta 2019 === Sisäradat === Laji Tulos Paikka Päivä 60 metrin aitajuoksu 8,23 Ludwigshafen am Rhein 21. tammikuuta 2023 Korkeushyppy 190 cm Dortmund 21. helmikuuta 2016 Seiväshyppy 500 cm Frankfurt 3. helmikuuta 2019 Kuulantyöntö 13,23 m Ludwigshafen 21. tammikuuta 2018 == Lähteet == Luokka:Saksalaiset yleisurheilun moniottelijat Luokka:Saksalaiset keihäänheittäjät Luokka:Vuonna 1998 syntyneet Luokka:Elävät henkilöt
Tasapainottuva skootteri

Tasapainottuva skootteri, usein tunnetaan myös nimellä leijulauta tai ”huuveri”, on kannettava, ladattava akkukäyttöinen kulkuneuvo, jonka päällä kuljettaja seisoo. Siinä on kaksi rengasta ja runko, jonka päällä kuljettaja seisoo, sekä sisäinen tasapainotusmekanismi. Tasapainottuva skootteri muistuttaa huomattavasti toimintatavaltaan ja ulkonäöltään Segwaytä ilman ohjaustankoa. Tasapainottuvan skootterin ohjaus toimii kehon painopistettä muuttamalla, jolloin liikkuminen on yksinkertaista. == Historia == Tasapainottuva skootteri on alun perin kiinalainen keksintö, mutta varmuutta laitteen ensimmäisenä valmistaneesta yrityksestä ei ole. Se tuli kauppoihin ensimmäisen kerran vuonna 2014. == Turvallisuus == Tasapainottuvat skootterit ovat yleensä varustettu litiumioniakuilla. On raportoitu useista akkuvioista (oikosulku, ylikuumeneminen, laturi) jotka ovat johtaneet tulipaloon. Amazon tells customers: Get rid of your exploding hoverboards Dan Hyde. The U.K. Telegraph. December 16, 2015. Retrieved January 3, 2016 == Käyttö == Tasapainottuva skootterin ohjaus toimii kehon painopistettä muuttamalla. Eteenpäin nojaamalla se liikkuu eteenpäin, kun taas taaksepäin nojaamalla taakse. Painopisteen siirtäminen oikealle jalalle kääntää sitä vasemmalle ja painopisteen siirtäminen vasemmalle jalalle kääntää oikealle. Tasapainottuva skootteri on tarkoitettu pääasiassa tasaiselle alustalle, mutta myös epätasaisessa maastossa ajaminen tai katukiveyksen ylitys onnistuu. Tasapainottuvan skootterin päälle astutaan takapuolelta. Sen ajovalot ovat etupuolella. Ensiksi astutaan toisella jalalla ja sitten nopeasti toisella. Pois astuminen tapahtuu myös takapuolelta. Muutoin tasapainottuva skootteri voi tulla kantapäille toisen jalan ollessa vielä sen päällä. == Toimintaperiaate == Tasapainottuvassa skootterissa kumpaakin pyörää ohjaa oma sähkökäyttöinen moottorinsa. Moottoreiden toimintaa ohjaava mikrosiru tunnistaa käyttäjän painon ja sen jakautumisen laitteella. Käyttäjä voi ohjata tasapainottuvaa skootteria painopistettään siirtämällä. ==Tuotemerkit== Suomessa tasapainottuvia skoottereita myyvät seuraavat valmistajat: Merkki Huippunopeus Toimintasäde Kantokyky Avionboard 13 km/h 25 km 100 kg Flo-Board 15 km/h 100 kg Poistettu markkinoilta Huuv 15 km/h 15–30 km 120 kg Make's Shop 15 km/h 10–20 km 100 kg Menopeli 12 km/h 18–25 km 100 kg Ollu 12 km/h 15–20 km 120 kg Scoodeck 15 km/h 15–30 km Speedom 12 km/h 15–30 km 120 kg Ulkomailta saatavissa: Merkki Huippunopeus Toimintasäde Kantokyky Airboard 16 km/h 19–23 km 140 kg Chinaboard 10 km/h 20 km 120 kg Cyboard 10 km/h 14–19 km 130 kg Freebird Cruisers 16 km/h 16–24 km 125 kg Future Foot 11–19 km/h Io Hawk 10 km/h 15–20 km 120 kg hoverboard 12–15 km/h 15–20 km 120 kg Monorover ? km/h 16–19 km 110 kg Oxboard 15 km/h 15–20 km 120 kg Phunkee Duck 19 km/h yli 16 km 140 kg Roadrunner 12 km/h 10 km segway 16 km/h 100 kg Twizzle yli 10 km/h Zboard 10 km/h 10 km 120 kg == Lähteet == Luokka:Kaksipyöräiset ajoneuvot
Pauli Opas

Pauli Samuel Opas (30. lokakuuta 1929 Kurikka – 2. marraskuuta 2011)Henkilötiedot, Pauli Oppaan kotisivu viitattu 24.10.2015 oli suomalainen suurlähettiläs. Hän oli koulutukseltaan valtiotieteiden kandidaatti. Hän toimi ulkoministeriön kauppapoliittisen osaston päällikkönä 1979–1984 ja suurlähettiläänä Tokiossa 1984Facta 2001, WSOY 1985, 12. osa, palsta 322–1985 ja Prahassa 1993–1994 == Lähteet == Luokka:Suomen suurlähettiläät Luokka:Vuonna 1929 syntyneet Luokka:Vuonna 2011 kuolleet
Toribash

Toribash on 3-D Turn Based kolmannen persoonan tappelupeli. Toribashin ideana on voittaa vihollispelaaja, jos vihollinen tulee hylätyksi (DQ) tai pisteillä. Taistelut tapahtuu niveliä liikuttelemalla frame by frame-tyylillä. Hampa on kehittänyt Toribashin vuonna 2003. Luokka:Vuoden 2003 videopelit
Veikko Orpana

Veikko Heikki Ilmari Orpana (9. tammikuuta 1929 Tammisaari – 19. marraskuuta 2021 Oxelösund, Ruotsi)Helsingin Sanomat 28.11.2021, kuolinilmoitus, sivu C16 oli suomalainen teollisuustalouden tutkija. Hän oli Lappeenrannan teknillisen korkeakoulun materiaalitalouden professori vuosina 1978–1992. Hän on tutkinut materiaalitaloutta,Facta 2001, osa 12, p. 364. WSOY 1985. ja hän keksi teräskuorisen putkikaapelin. == Lähteet == == Aiheesta muualla == * Veikko Orpanan muistokirjoitus Helsingin Sanomissa Luokka:Suomalaiset professorit Luokka:Lappeenrannan teknillisen yliopiston professorit Luokka:Vuonna 1929 syntyneet Luokka:Vuonna 2021 kuolleet
Historian harhaluuloja ja totena esitettyjä taruja

Historian harhaluuloja ja totena esitettyjä taruja on 1969 suomeksi käännetty Gerhard Prausen kirjoittama kirja. Kirja on käännetty saksan kielestä (Niemand hat Kolumbus ausgelacht: Populäre Irrtümer der Geschichte richtiggestellt). Kirja käsittelee historiallisia väärinkärsityksiä mm. Galileosta, Tiberiuksesta ja Katariina II:sta. == Sisältö == Kirjassa on kymmenen lukua. Kirjan sisältö on seuraavanlainen: Luvut Sisältö Esipuhe 9 1\. Keisari Tiberiuksen »ORGIAT» 11 2\. Ei Kolumbukselle naurettu 38 3\. Luther ei naulannut teesejään linnakirkon oveen 68 Legendoja Lutherista: Teesien naulaaminen Luther.de 4\. Väärennökset muuttavat maailmaa: senaattoreita, ruhtinaita ja paaveja 81 5\. Puheet rynnäköstä Bastiljiin ovat pötyä 105 6\. Lukukirjojen kertomukset voivat johtaa harhaan 131 7\. Galilei ei ollut marttyyri 153 8\. Potemkinin aikaansaannokset eivät olleet kulisseja 171 9\. Köpenickin kapteenin tarinan vähän tunnettu toinen osa 201 10\. Lincolnin ja Kennedyn murhasta tunnetaan toistaiseksi vain virallinen totuus 255 Hakemisto 267 Kirja loppuu seuraavalla toteamuksella: == Lähteet == Luokka:Vuoden 1969 kirjat Luokka:Saksalaiset tietokirjat Luokka:Kirjat historiasta
Hurrikaani Patricia

Hurrikaani Patricia oli trooppinen hirmumyrsky, joka aiheutti laajoja tuhoja lokakuussa 2015 Tyynenmeren itäosassa, lähinnä Meksikossa. Se iski Meksikon rannikolle kaikkein voimakkaimmillaan 23. lokakuuta. Sen reitille ei osunut suuria kaupunkeja, joten tuhot jäivät pelättyä pienemmiksi. Patrician arvioitiin tuottavan sadetta 200–300 mm, paikoin jopa 500 mm. Lähestyvän myrskyn edeltä evakuoitiin noin 15 000 turistia. Patricia voimistui ennätyksellisen nopeasti korkeimpaan eli 5. luokkaan Saffirin-Simpsonin hurrikaaniasteikolla. Voimistumista edesauttoi Tyynenemeren poikkeuksellisen korkea pintalämpötila. == Lähteet == Patricia Luokka:Vuoden 2015 luonnonmullistukset
Orrskär

Orrskär, ent. Kallskär, on saari Perämeressä Luodon saaristossa Eugmon länsipuolella.Facta 2001, WSOY 1985, 12. osa, palsta 365 Saarella on SS John Graftonin muistomerkkiUppslagsverket.fi, viitattu 24.10.2015. == Lähteet == Luokka:Suomen merialueiden saaret Luokka:Luoto
Willys 77

Willys 77 oli Willys-Overland Motor Companyn vuosina 1933–1937 valmistama kompakti automalli. Yhtiö oli valmistanut jo vuosina 1926–1931 nelisylinterisellä moottorilla varustettua Whippet-merkkistä autoa ja myynyt sitä hyvin menestyksekkäästi. 1930-luvun taitteen maailmanlaajuinen lama vähensi kuitenkin Whippetin sekä muiden, Willys-Overlandien isompien mallien myyntiä. Yhtiö oli juuri pahimmoilleen vuonna 1930 saanut valmiiksi uudet Willys 6- ja 8-mallit sekä moottorit, kun niiden valmistus jo lopetettiin vuonna 1933. Yhtiöllä oli suunnitelma, jonka perusteella kaikkien edeltävien mallien valmistuksen loputtua ne korvattaisiin kahdella uudella mallilla, nelisylinterisellä Willys 77:llä ja kuusisylinterisellä Willys 99:llä.Oldcarbrochures.org - 1933 Willys 99 Brochure Rahoittajien vaatimuksesta, yhtiön taloudellisten uudelleenjärjestelyjen yhtenä ehtona, kuusisylinterisen mallin valmistuksesta luovuttiin.The Z. Taylor Vinson Collection - Willys-Overland: A Company HistoryAuto Editors of Consumer Guide - 1933 Willys Model 77 Coupe == Historia == Uusi 77 oli muotoilultaan hyvin moderni ja virtaviivainen, osittain lokasuojiin muotoiltuine etuvalaisimineen. Se oli kuitenkin mitoiltaan hyvin pieni, raideleveys oli 51 tuumaa (1295 mm) ja akseliväli 100 tuumaa (2540 mm), joten sedan-mallikin oli vain nelipaikkainen. Moottorin poraus oli 3 1/8 tuumaa (76,3 mm) ja iskunpituus 4 3/8 tuumaa (101,97 mm). Yksikurkkuisella Tillotson yläimukaasuttimella varustettu sivuventtiilimoottori antoi 48 hevosvoimaa (SAE brutto) / 3200 kierr.min. Näillä arvoilla pienikorinen auto saavutti huippunopeuden 77 mailia tunnissa (120 km/h), polttoaineenkulutus oli 30 mailia gallonalla (7,8 l/100 km).Oldcarbrochures.com - 1933 Willys 77 Brochure1933 - 1936 Willys Model 77 Photo Gallery == Lähteet == == Aiheesta muualla == * Amerikkalaisia Willys- ja Overland-merkkien lehtimainoksia 7
Kuinka tilastoilla valehdellaan

Kuinka tilastoilla valehdellaan (How to Lie with Statistics) on Darrel Huffin 1954 kirjoittama kirja. Se on johdatus tilastotieteen perusteisiin tavalliselle lukijalle. Kirjassa esitetään yleisiä tapoja, joilla tilastoja väärinkäytetään ja miten niistä tehdään virheellisiä johtopäätöksiä. 1960- ja 1970-luvulla siitä tuli standardi oppikirja johdatuksena tilastotieteeseen yliopisto-opiskelijoille. Siitä on tullut yksi parhaiten myydyistä kirjoista, jotka käsittelevät tilastoja. Pelkästään englanninkielinen teos myi puoli miljoona kappaletta ja siitä on tehty lukuisia käännöksiä. Kirjan teemoina on mm. Korrelaatio ei implikoi kausaliteettia, satunnaisotannan käytöstä ja siinä kerrotaan miten kaaviokuvilla voidaan vääristää todellisuutta. Kirja julkaistiin suomeksi 1974. == Sisältö == Kirjassa on kymmenen lukua. Kirjan sisältö on seuraavanlainen: Luvut Sisältö Kiitokset 7 Johdanto 9 1 Puolueellinen tai virheellinen näyte 13 2 Hyvin valittu keskiarvo 27 3 Puuttuvat pikku numerot 35 4 Paljon melua kutakuinkin tyhjästä 48 5 Huikaisevan korkealle kohoava käyrä 54 6 Yksiulotteinen kuva 60 7 Tuulesta temmatut luvut 67 8 Post hoc-harha vauhdissa jälleen 78 9 Tilastojen mahti 87 10 Miten tilastoihin pitää suhtautua 103 Lainaus: == Lähteet == Luokka:Vuoden 1954 kirjat Luokka:Brittiläiset tietokirjat Luokka:Kirjat matematiikasta‎
August Alexander Granroth

August Alexander Granroth (4. tammikuuta 1848 Turku - 2\. maaliskuuta 1892 Tukholma) oli suomalainen merikapteeni ja talvimerenkulun kehittäjä. Granrothin vanhemmat olivat tehtaanmestari Karl Gustaf Granroth ja Fredrika Heikintytär ja puoliso vuodesta 1874 Gustava Carolina Kajander (1840-1889). Granroth työskenteli merimiehenä suomalaisilla ja ulkomaisilla laivoilla vuodesta 1865, suoritti Turun Merenkulkukoulussa itämerenlaivurin tutkinnon 1874, perämiehen tutkinnon 1876 ja pari vuotta merillä oltuaan kapteenin tutkinnon 1879. Hangon ja Tukholman välille oli avattu laivoille talvireitti jo 1876, mutta sillä liikennöinut yhtiö ajautui konkurssiin vain kaksi vuotta myöhemmin. Suomen valtio sai yhtiön omistamalle S/S Express -alukselle vuokraajaksi Carl Johan Korsmanin, joka pestasi Granrothin laivan kapteeniksi. Miehet loivat pohjan Suomen talvimerenkululle, kun alus liikennöi Hanko- Tukholma -reittiä marraskuun puolivälistä toukokuun puoliväliin, tehden mainittujen vuosien 1878-1889 aikana yhteensä 242 matkaa, ennen kuin Hangon edustalle saatiin avuksi jäänmurtaja Murtaja. Granroth sai laivamatkalla keväällä 1892 aivohalvauksen ja menehtyi muutaman päivän päästä tukholmalaisessa sairaalassa. ==Lähteet== Luokka: Suomalaiset merikapteenit Luokka: Vuonna 1848 syntyneet Luokka: Vuonna 1892 kuolleet
Nine Muses

Nine Muses (tyyliteltynä 9MUSES tai NINE MUSES, ) on vuonna 2010 perustettu viisijäseninen eteläkorealainen yhtye, jonka levy-yhtiönä toimii Star Empire Entertainment. Yhtyeeseen kuuluvat Sungah, Kyungri, Hyemi, Sojin ja Keumjo. == Historia == Nine Musesin ensimmäinen EP-levy Let's Have a Party julkaistiin 12. elokuuta 2010. Jaekyung jätti yhtyeen lokakuussa 2010, ja hänen tilalleen tuli uusi jäsen: Hyuna. Jäsenet Bini, Rana ja Euaerin jättivät yhtyeen tammikuussa 2011 keskittyäkseen muihin aktiviteetteihin. Euaerin palasi kuitenkin takaisin kolme kuukautta myöhemmin, kun hänen urasuunnitelmansa eivät onnistuneet. Nine Muses julkaisi kappaleen "Figaro" ja sen musiikkivideon elokuussa 2011. Nine Muses esitteli uuden jäsenensä, Kyungrin, esityksensä aikana Abu Dhabissa. Yhtye julkaisi musiikkivideon "News" tammikuussa 2012, ja musiikkivideon "Ticket" 8. maaliskuuta 2012 minialbumiltaan Sweet Rendezvous. Toukokuussa 2012, he julkaisivat kaksi musiikkivideota kappaleelle "My Youth's Allegiance" kannustaakseen sotilaita liittymään armeijaan. Star Empire ilmoitti lisäävänsä yhtyeeseen uuden jäsenen, Sungahin, tammikuussa 2013. Nine Muses julkaisi singlen "Dolls" tammikuussa 2013, ja singlen "Wild" toukokuussa 2013. Yhtyeen ensimmäinen studioalbumi Prima Donna julkaistiin 13. lokakuuta 2013. Albumin nimikkosinglen "Glue" musiikkivideo julkaistiin myöhemmin joulukuussa. Star Empire ilmoitti tammikuussa 2014, että Lee Sem ja Eunji jättävät yhtyeen. Saman vuoden kesäkuussa, myös Sera ilmoitti jättävänsä yhtyeen sopimuksensa rauettua. Nine Muses julkaisi kolmannen minialbuminsa Drama tammikuussa 2015. Yhtyeeseen lisättiin myös kaksi uutta jäsentä: Sojin ja Keumjo. Yhtye julkaisi neljännen minialbuminsa Nine Muses S/S Edition heinäkuussa 2015, yhdessä albumin nimikkokappaleen "Hurt Locker" kanssa. == Jäsenet == Yhtyeen jäsenet: * Sungah (), oik. Son Sung-ah () * Gyeongree (), oik. Park Kyung-ri () * Hyemi (), oik. Pyo Hye-mi () * Sojin (), oik. Jo So-jin () * Keumjo (), oik. Lee Keum-jo () ; Entiset jäsenet Yhtyeen entiset jäsenet: * Jaekyung (), oik. Jung Seo-young () * Rana (), oik. Kim Ra-na () * Bini (), oik. Lee Hye-bin () * LeeSem (), oik. Lee Hyun-joo () * Sera (), oik. Ryu Se-ra () * Eunji, oik. Park Eunji * Euaerin (), oik. Lee Hye-min () * Minha (), oik. Park Min-ha () * Hyuna (), oik. Moon Hyun-a () == Diskografia == === Studioalbumit === * === EP:t === * * * * * *Muses Diary (Nine Muses A) (2016) * *Muses Diary Part.3: Love City (2017) === Singlealbumit === * * === Singlet === * No Playboy (2010) * Ladies (2010) * Figaro (2011) * News (2012) * Ticket (2012) * Dolls (2013) * Wild (2013) * Gun (2013) * Glue (2013) * Drama (2015) * Hurt Locker (2015) * Sleepless Night (2015) * Remember (2017) * Love City (2017) === Musiikkivideot === * No Playboy (2010) * Figaro (2011) * News (2012) * Ticket (2012) * Dolls (2013) * Wild (2013) * Gun (2013) * Glue (2013) * Drama (2015) * Hurt Locker (2015) * Sleepless Night (2015) * Remember (2017) * Love City (2017) == Lähteet == == Aiheesta muualla == * Yhtyeen tiedot Melon-palvelussa Luokka:Eteläkorealaiset popyhtyeet Luokka:Eteläkorealaiset tyttöbändit
Alinen Luomajärvi

Alinen Luomajärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. Alinen Luomajärvi on osa Karhejärven aluetta. == Maantietoa == Järvi on 400 metriä pitkä, 120 metriä leveä, ja sen pinta-ala on 3,2 hehtaaria. Siihen laskee lyhyt metsäoja ja Ylisen Luomajärven laskuoja. Ympäristö on enimmäkseen metsämaata, mutta kaakkoispuolella on kahden maatilan pellot, jotka ympäröivät järven laskuojaa. Se yhtyy 1,6 kilometrin päässä Myllyjokeen. Rantaviivan pituus on 850 metriä, ja sen äärelle on rakennettu kymmenkunta vapaa-ajan asuntoa. Niille johtaa tiet Lopenkulman kylätieltä, jonne pääsee yhdystieltä 13284. == Lähteet == == Aiheesta muualla == * Alinen Luomajärvi Järviwikissä Luokka:Karhejärven valuma-alue Luokka:Viljakkalan järvet
Ylinen Luomajärvi

Ylinen Luomajärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. Ylinen Luomajärvi on osa Karhejärven aluetta. == Maantietoa == Järvi on 400 metriä pitkä, 200 metriä leveä ja sen pinta-ala on 4,9 hehtaaria. Siihen laskee viisi suo-ojaa ja sen oma laskuoja lähtee järven itäpäästä. Se laskee 900 metrin jälkeen Aliseen Luomajärveen. Järven valuma-alue on vain 0,6 km², joten veden laskennallinen viipymä järvessä on 70 vuorokautta. Kilometrin pituinen rantaviiva on pääasiassa metsämaata, mutta järven etelä- ja pohjoiskärjissä on avosuota. Ainoat vapaa-ajan asunnot sijaitsevat itärannan tuntumassa. Niille johtaa Nisunperältä yhdystieltä 13285 alkavat metsäautotiet. == Vedenlaatu == Järven vedenlaatua on tutkittu talvella vuonna 2011. Veden väri on voimakkaasti ruskea ja siinä on runsaasti humusta. Suo- ojien takia vesi on hapahkoa ja talvella 2011 sen happamuudentaso eli pH laski alle arvon 6,0. Järven puskurikyky happamoitumista vastaan on tyydyttävä. Vedessä on ravinteita hieman luontaista tasoa enemmän. Järveä voidaan pitää lievästi rehevöityneenä, koska fosforin pitoisuus oli vuonna 2011 lähellä rehevän pitoisuuden raja-avoa 30 µg/l. Kesällä ravinnepitoisuudet kohoavat ja rehevän järven raja ylittyy. Typen ravinnepitoisuus oli kaksi kertaa suurempi kuin järvien luontaiset arvot. Veden happipitoisuudet olivat laskeneet matalalle kaikissa järven vesikerroksissa. Esimerkiksi hapen kylläisyysaste oli yhden metrin syvyydessä vain 7%. Ylinen Luomajärvi soveltuu virkistyskäyttöön vain välttävästi. == Lähteet == Luokka:Karhejärven valuma- alue Luokka:Viljakkalan järvet
Ahvenusjärvi (Ylöjärvi, Lopenkulma)

Ahvenusjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. Ahvenusjärvi on osa Karhejärven aluetta. == Maantietoa == Järven pituus on 200 metriä, 120 metriä leveä ja sen pinta-ala on 1,6 hehtaaria. Se sijaitsee kolmen mäen välissä ja rantojen lähimetsät ovat soistuneet hieman. Järveen laskee kaksi ojaa, mutta suurin vesimäärä tulee Myllyjoen läpivirtauksesta. Myllyjoen yläosaa kutsutaan Tipanojaksi ja laskee Kolmilopista. Myllyjoki jatkaa Karhelammin läpi Karhejärveen. Rantaviivaa on vain puoli kilometriä ja järven pohjoispuolella sijaitsee yksi tietön vapaa- ajan asunto. Järven lähelle johtaa metsäautotie, joka alkaa läheisen maatilan pihapiiristä. == Lähteet == Luokka:Karhejärven valuma-alue Luokka:Viljakkalan järvet
Kolmiloppi (Ylöjärvi)

Kolmiloppi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. Kolmiloppi on osa Karhejärven aluetta. == Maantietoa == Järvi on kaarevan muotoinen ja sillä on keskikohdassa puoli kilometriä pitkä ja 60 metriä leveä lahti, joka työntyy pohjoiseen. Sen nimi on Pitkälahti. Järven pääallas on kilometrin pituinen ja 200 metriä leveä. Eteläpäätä kutsutaan Lopenperäksi ja länsipuolella sijaitsee Lopenvuori. Järven pinta-ala on 23 hehtaaria. Järveen laskee kahdeksan metsä- tai pelto-ojaa. Etelästä laskee tulo-oja, joka tuo vettä suurelta Ämmänsuolta ja Vähäjärvenkankaan soilta. Rokkalammin laskuojan kautta tulee Sokerivuoren takana olevia suovesiä. Viereinen oja tuo Toussuvuoren suovettä. Pitkälahteen laskee kaksi ojaa. Pitempi tuo kauempaa Tuohisurmannevalta suo-ojien vettä ja toinen on Kivijärvien yhteinen laskuoja. Se tuo Alisen Kivijärven ja Kivijärven vesiä. Järven laskujoki on Myllyjoki, jonka 400 metriä pitkä alkuosuus Ahvenusjärveen on nimeltään Tipanoja. Veden laskennallinen viipymä järvessä on 164 vuorokautta. Järvellä on ollut kolme maatilaa, joiden pellot ulottuvat järven rantaan. Näiden lisäksi rannoille on rakennettu toistakymmentä vapaa-ajan asuntoa. Nille pääsee Hyynilästä tai Nopanperältä yhdystieltä 2771. == Vedenlaatu == Järven vedenlaatua on tutkittu alkutalvella vuonna 2000. Sen vesi on erittäin ruskeaa ja siinä on runsaasti humusta. Myös veden happamuustao oli hapahkoa ja järven puskurikyky happamoitumista vastaan oli heikko. Veden ravinnetasot olivat lievästi rehevöityneen järven tasolla, mutta kesällä se saattaa ylittää rehevien järvien raja-arvon. Järven happitilanne oli tyydyttävä. Pintavesien happitasot olivat normaalit, mutta alusvedessä pohjan lähellä happi oli kulunut lähes loppuun. Hapen loppuessa alkaa pohjan sedimenteistä vapautua ravinteita takaisin veteen, mistä näkyi merkkejä vuonna 2000. Kolmiloppi soveltuu virkistyskäyttöön tyydyttävästi. == Lähteet == Luokka:Karhejärven valuma-alue Luokka:Viljakkalan järvet
Toivo Lehtelä

Toivo Armas Kullervo Lehtelä (14. kesäkuuta 1914 – 29. tammikuuta 1985)Halvorsen, Tero ym.: Viihdemusiikin vaikuttajien elinaikoja , Viihdemusiikin Ystävien Seura ry. Viitattu 24.10.2015. oli suomalainen muusikko, kapellimestari ja säveltäjä. Hänet muistetaan läpi 1960-luvun jatkuneesta televisio-ohjelmasta Sunnuntain kahvikonsertti, jossa hän esiintyi viulistityttärensä Helena Lehtelän ja pianistityttärensä Ritva Lehtelän kanssa yhteisnimellä Trio Lehtelä. Hän itse soitti kokoonpanossa selloa.Jäähyväiset sunnuntain kahvikonsertille, kuva lehtimainoksesta vuodelta 1969. Viitattu 24.10.2015. Vuosina 1953–1954 Toivo Lehtelä toimi Valkeakosken kauppalan musiikinjohtajana.Valkeakoski-opiston historiaa , Valkeakosken kaupunki. Viitattu 24.10.2015. Kolmekymmentä vuotta (1954–1985) Lehtelä toimi Helsingin suomenkielisen työväenopiston Helsinginkadun filharmonikot -orkesterin kapellimestarina .Lahtinen, Mari: Orkesterisoittoa vuodesta 1945, Helsinginkadun filharmonikot. Viitattu 24.10.2015. Hän johti myös Lauttasaaren OrkesteriaHistoriaa, Lauttasaaren Orkesteri. Viitattu 24.10.2015. ja muita harrastajakokoonpanoja. Hän teki lisäksi sävellyksiä ja sovituksia muun muassa vapaapalokuntien puhallinorkestereille.Äänitteet , Turun VPK. Viitattu 24.10.2015. Trio Lehtelä levytti ainakin Mauno Kuusiston ja Tapio Rautavaaran kanssa.Mauno Kuusisto ja Trio Lehtelä, Finna-tietopalvelu. Viitattu 24.10.2015.Trio Lehtelä, Finna-hakupalvelu. Viitattu 24.10.2015. ==Lähteet== Luokka:Suomalaiset säveltäjät Luokka:Suomalaiset sellistit Luokka:Suomalaiset kapellimestarit Luokka:Vuonna 1914 syntyneet Luokka:Vuonna 1985 kuolleet
Moldovan maatalous

Moldovan maatalous on vuonna 1991 itsenäistyneen Moldovan tasavallan pääelinkeino. Maa sijaitsee hedelmällisessä Dnestr-joen laaksossa. Maan tärkeimpiä vientituotteita ovat olleet malmien lisäksi enlintarvikkeet, erityisesti hedelmät, mehut ja viini, joita on viety eniten Ukrainaan ja Venäjälle. Maalla ei ole merenrantaa, ja se käyttää pääasiassa Ukrainassa sijaitsevaa Odessan satamaa, mutta tavaraa kulkee myös Euroopan unionin rajan yli Romaniaan. Maatalouden osuuden viennistä on arvioitu olevan lähes 40 prosenttia vuonna 2007, ja silloinkin maata koetteli ankara kuivuus. Edelleen ongelmana on maan jakautuminen Dnestrin länsipuoliseen romaniankieliseen ja itäpuoliseen venäjänkieleliseen osaan eli itsenäiseksi julistautuneeseen Transnistriaan, jota tosin edes Venäjä ei ole tunnustanut eikä sen ja Venäjän välillä ole yhteistä rajaa. Tilanne on kiristynyt entisestään Ukrainan kriisin myötä, ja Transnistrian viljelijät jakavat ruokaa jopa ilmaiseksi, kun omalla väestöllä ei ole varaa sitä ostaa. Moldovan viini on jopa arvostettua ja kuuluisaa. Kreikkalaiset ovat tuoneet viiniköynnöksen alueelle jo yli 2 000 vuotta sitten. Cricovan viinitehdas Chișinǎussa on tunnettu, ja siellä järjestetään myös viininmaistajaisia turisteille. Takaisku Moldovan viinintuotannolle on EU:n ja Venäjän kauppasota, jonka puitteissa jälkimmäinen on kieltänyt maan viinien tuonnin alueelleen. == Lähteet == == Aiheesta muualla == *
Colony

Colony voi tarkoittaa ainakin seuraavia: * Colony, In Flames -yhtyeen albumi vuodelta 1999 * Colony, Bjørn Lynnen albumi vuodelta 2002 * Colony-luokka, Britannian Kuninkaallisen laivaston fregattiluokka toisessa maailmansodassa.
Ivan Osterman

pienoiskuva|Ivan Osterman Ivan Andrejevitš Osterman (; 1725–1811), kreivi, oli venäläinen diplomaatti, joka kohosi 1700-luvun lopulla varakansleriksi ja valtakunnankansleriksi.Nordisk familjebok (1914), s. 1055 Runeberg.org. Viitattu 24.10.2015. Hän oli Venäjän lähettiläs Tukholmassa 1760–1774. Venäjän vaikutusvalta Ruotsin politiikassa oli hänen aikanaan vahvimmillaan. Hänen isänsä oli Andrei Osterman.Facta 2001, WSOY 1985, 12. osa, palsta 396 Osterman aloitti diplomaatinuransa 1757 Pariisissa, ja hänet nimitettiin 1760 lähettilääksi (envoyé) Tukholmaan. Hän oli läheisesti tekemisissä myssypuolueen kanssa ja esiintyi valtiopäivillä 1765–1766, 1769–1770, 1771–1772 suorastaan puolueen johtajana edustamansa hovin varallisuuden ja vallan ansiosta. Hän käytti varoja lahjontaan ja vaikutti siihen ketkä valittiin salaiseen valiokuntaan, ketkä jätettiin pois neuvostosta jne. Kustaa III joutui vastahakoisesti neuvottelemaan hänen kanssaan ja osittain noudattamaan hänen ohjeitaan niissä toimissa, joita hän valtiopäivillä 1771–1772 teki puolueen lepyttelemiseksi. Vallankaappauksessa 1772, joka teki lopun hänen puuttumiseensa Ruotsin asioihin, hän oli voimaton katsoja, sillä hänellä ei ollut sen paremmin rahaa kuin ohjeitakaan niin yllättävien tilanteiden varalle. Osterman kutsuttiin 1774 kotiin ja nimitettiin 1775 varakansleriksi, ja hän oli hyvissä väleissä sekä Katariina II:n että Paavali I:n kanssa, joka myöhemmin nimitti hänet valtakunnankansleriksi. Aleksanteri I:n noustua valtaistuimelle 1801 hänet syrjäytettiin. == Lähteet == Luokka:Venäläiset diplomaatit Luokka:Venäläiset kreivit Luokka:Vuonna 1725 syntyneet Luokka:Vuonna 1811 kuolleet
Maastojuoksun maailmanmestaruuskilpailut 2013

Maastojuoksun maailmanmestaruuskilpailut 2013 järjestettiin 24. maaliskuuta Bydgoszczissa, Puolassa. ==Mitalistit== ===Miehet 12 km=== Henkilökohtainen kilpailu Kultaa Hopeaa Pronssia Japhet Kipyegon Korir 32.45 Imane Merga 32.51 Teklemariam Medhin 32.54 Joukkuekilpailu Kultaa Hopeaa Pronssia Imane Merga Feyisa Lilesa Abera Chane Tesfaye Abera Mosinet Geremew Yigrem Demelash 38 2 9 13 14 (24) (69) Ben True Chris Derrick Ryan Vail Robert Mack Elliott Heath James Strang 52 6 10 17 19 (30) (37) Japhet Kipyegon Korir Hosea Mwok Macharinyang Geoffrey Kipkorir Kirui Timothy Kosgei Kiptoo Philemon Rono Cherop Jonathan Muia Ndiku 54 1 12 15 26 (36) (DNF) === Naiset 8 km === Henkilökohtainen kilpailu Kultaa Hopeaa Pronssia Emily Chebet 24.24 Hiwot Ayalew 24.27 Belaynesh Oljira 24.33 Joukkuekilpailu Kultaa Hopeaa Pronssia Emily Chebet Margaret Wangari Muriuki Janet Kisa Viola Jelagat Kibiwot Irene Chepet Cheptai Beatrice Chepkemoi Mutai 19 1 5 6 7 (10) (11) Hiwot Ayalew Belaynesh Oljira Genet Yalew Sule Utura Yebrqual Melese Meselech Melkamu 48 2 3 15 28 (29) (DNF) Shitaye Eshete Tejitu Daba Kareema Jasim Genzeb Shumi Aster Tesfaye 73 4 8 20 41 (52) ===Pojat 8 km=== Henkilökohtainen kilpailu Kultaa Hopeaa Pronssia Hagos Gebrhiwet 21.04 Leonard Barsoton 21.08 Muktar Edris 21.13 Joukkuekilpailu Kultaa Hopeaa Pronssia Hagos Gebrhiwet Muktar Edris Birhan Nebebew Yihunilign Adane Bonsa Dida Tsegay Hiluf 23 1 3 6 13 (17) (25) Leonard Barsoton Conseslus Kipruto Ronald Kwemoi Michael Bett Moses Letoyie Emmanuel Bett Kiprono 26 2 5 9 10 (11) (22) Mohammed Abid Zouhair Talbi Omar Ait Chitachen Hassan Ghachoui Jaouad Chemlal Marouane Kahlaoui 65 12 14 18 21 (23) (DNF) ===Tytöt 6 km === Henkilökohtainen kilpailu Kultaa Hopeaa Pronssia Faith Chepngetich Kipyegon 17.51 Agnes Jebet Tirop 17.51 Alemitu Heroye 17.57 Joukkuekilpailu Kultaa Hopeaa Pronssia Faith Chepngetich Kipyegon Agnes Jebet Tirop Caroline Chepkoech Kipkirui Rosefline Chepngetich Sheila Chepngetich Keter Pauline Kaveke Kamulu 14 1 2 4 7 (8) (11) Alemitu Heroye Ruti Aga Sofiya Shemsu Buze Diriba Alemitu Hawi Gotytom Gebreslase 23 3 5 6 9 (10) (12) Emelia Gorecka Georgia Taylor-Brown Amy Eloise Neale Bobby Clay Rebecca Weston Alex Clay 81 16 17 21 27 (33) (35) ==Lähteet== * IAAF:n tulossivu * IAAF:n kisasivu 2013 Luokka:Vuoden 2013 yleisurheilu Luokka:Puolan yleisurheilu Luokka:Bydgoszczin urheilu
Hilda Granstedt

Hilda Eloise Granstedt (3. toukokuuta 1841 Helsinki - 21\. toukokuuta 1932 Helsinki) oli suomalainen taidemaalari ja piirustuksenopettaja. Granstedtin vanhemmat olivat arkkitehti Anders Fredrik Granstedt ja Vilhelmina Theodora Plantin ja veli arkkitehti Theodor Granstedt. Hän opiskeli ensin Suomen Taideyhdistyksen piirustuskoulussa 1869–1870 sekä 1871–1872, sitten Tukholmassa Mårten Eskil Wingen johdolla 1872–1874 ja Pariisissa L. Chaplinin ja Tony Robert-Fleuryn oppilaana 1874–1875 ja 1877. Granstedtin varhaiset työt edustavat saksalaista myöhäisromantiikkaa ja orastavaa ranskalaista realismia, kuten Sisäkuva mökistä (1876). Hän otti aiheekseen myös henkilökuvia, kuten Italialaisnainen (1877). Vuonna 1869 Taideyhdistyksen vuosinäyttelyssä debytoinut Granstedt sai 1873, 1874 ja 1875 toisen palkinnon Dukaattikilpailussa. Granstedtin teosten viimeiset huomattavat julkiset näyttelyt olivat 1880 ja 1885, hänen keskittyessään piirustuksenopettajan toimeensa Elisabeth Blomqvistin johtamassa Helsingin ruotsalaisessa tyttökoulussa 1877–1908. Opettajan toimeensa liittyen hän teki opintomatkan Tukholmaan 1884 ja julkaisi saman vuosikymmenen lopulla oppikirjan. Granstedt oli pidetty sekä taiteilijana että opettajana. Hänen tiedetään opettaneen ja tukeneen muun muassa nuorta Helene Schjerfbeckiä. ==Lähteet== Luokka: Suomalaiset taidemaalarit Luokka: Suomalaiset opettajat Luokka: Vuonna 1841 syntyneet Luokka: Vuonna 1932 kuolleet
HMS Howe (1885)

HMS Howe oli Britannian kuninkaallisen laivaston vuonna 1885 vesille laskettu Admiral-luokan predreadnought-taistelulaiva. == Valmistus == Alus tilattiin 1. elokuuta 1881Lyon, David & Winfield, Rif s. 259 Pembroken telakalta ja sen köli laskettiin 7. kesäkuuta 1882. Alus laskettiin vesille 28. huhtikuuta 1885 ja se valmistui heinäkuussa 1889.Gardiner, Robert s. 29 == Palvelus == Alus ajoi karille 2. marraskuuta 1892 Ferrol Rockissa purjehtiessaan Välimerellä. Alus kuitenkin saatiin pelastettua 1893 ja se korjattiin. Alus myytiin romutettavaksi 1909. == Lähteet == * * * === Viitteet === Luokka:Admiral- luokan taistelulaivat
Pesänjakaja

Pesänjakaja on tuomioistuimen määräämä osituksen tai perinnönjaon taikka avoliiton purkautumisen jälkeisen omaisuuden erottelun toimittaja. Pesänjakajan toimittama toimitusositus tai toimitusjako, samoin kuin omaisuuden erottelu ovat yksityisiä siviilioikeudellisia toimituksia. Pesänjakaja ei ole viranomainen, vaan toimii ikään kuin yksityisenä yhden henkilön tuomioistuimena. Toimituksessa jakajalla on yksinomainen toimivalta ratkaista kaikki jakoon tai omaisuuden erotteluun liittyvät kysymykset. Toimituksen kestäessä niistä ei voida käydä erillisiä oikeudenkäyntejä. Suomessa varsinainen tuomioistuin (käräjäoikeus) valvoo pesänjakajan toimintaa siten, että tuomioistuin määrää jakajan toimeensa hakemuksesta, sekä tarvittaessa voi myös erottaa hänet. Muissa maissa pesänjakajan instituutiota ei yleensä ole, vaan näitä asioita koskevan riidan ratkaisu on uskottu myös ensimmäisenä oikeusasteessa tuomioistuimelle. Jos jako toteutetaan omaisuutta myymällä, tarvitsee pesänjakaja tähän tuomioistuimen luvan. Pesänjakajan ratkaisu voi tulla tuomioistuimen tutkittavaksi, jos ratkaisuun haetaan muutosta osituksen tai jaon moitekanteella. Tämä moitekanne on nostettava 6kk kuluessa jakokirjan allekirjoittamisesta. Pesänjakajaa koskevat lain säännökset löytyvät perintökaaresta. ==Kirjallisuutta== * Luokka:Perheoikeus
Maanviljelys- ja kauppakemiallinen laboratorio

Maanviljelys- ja kauppakemiallinen laboratorio oli aiemmin Suomessa toiminut valtion laboratorio, jonka tehtävänä oli maanviljelyksen, kaupan ja teollisuuden hyödyksi antaa tietoja ja neuvoja sekä toimittaa elinkeinoihin kuuluvien esineiden tutkimuksia. Laboratorio sijaitsi Helsingissä ja se oli maataloushallituksen alainen valtion laitos. Laboratorio oli velvollinen vahvistetun taksan mukaan avustamaan yleisöä ja maksuttomasti antamaan valtiolle ja viranomaisille lausuntoja sellaisista asioista, jotka kuuluivat sen toimialaan. Laboratorion toimintaa johti esimies, jonka tuli olla filosofian lisensiaatin tutkinnon kemiassa korkeimmalla arvosanalla suorittanut, jolla tuli sen lisäksi olla perusteelliset tiedot ja kokemus analyyttisten töiden suorittamisessa ja siementarkastuksessa. Esimiehen apuna laboratoriossa olivat vanhempi ja nuorempi assistentti sekä laboratorioapulainen. == Katso myös == * Elintarviketurvallisuusvirasto Evira == Lähteet == Luokka:Suomen maatalouden historia Luokka:Suomen teollisuushistoria
Peter Conover Hains

Peter Conover Hains (6. heinäkuuta 1840 – 7. marraskuuta 1921) oli yhdysvaltalainen sotilas, joka palveli Yhdysvaltain armeijassa Yhdysvaltain sisällissodassa, Espanjan-Yhdysvaltain sodassa ja ensimmäisessä maailmansodassa. Hän oli ainoa amerikkalainen upseeri, joka elämänsä aikana palveli sekä sisällissodan että ensimmäisen maailmansodan aikana. == Elämäkerta == Philadelphiassa suutarin pojaksi syntynyt Hains pääsi vuonna 1857 West Pointin sotilasakatemiaan, missä hänen luokkatovereihinsa lukeutui muun muassa George Armstrong Custer. Hains valmistui West Pointista luokkansa 19. parhaana kesäkuussa 1861. ===Sisällissota=== Valmistuttuaan Hains palveli ensin tykistössä. Bull Runin taistelussa hän määräsi taistelun ensimmäisen tykinlaukauksen ammuttavaksi. Hän sai kehuja neuvokkuudestaan Vicksburgin taistelussa, jopa kenraali Ulysses S. Grantilta.Kirshner 2008, s. 45-46 Hänet siirrettiin pioneereihin, ja hän yleni sodan aikana väliaikaisesti everstiluutnantiksi asti. ===Sisällissodan jälkeen=== Hains jäi armeijan palvelukseen sisällissodan jälkeen ja suunnitteli muun muassa majakoita ja Washingtonin Tidal Basin -tekojärven. Espanjan–Yhdysvaltain sodassa Hains komensi vapaaehtoisjoukkoa muutaman kuukauden ajan vuonna 1898. Hänet ylennettiin prikaatikenraaliksi 21. huhtikuuta 1903. Hän jäi eläkkeelle vuonna 1904. Hains ylennettiin eläkkeelle jääneenä kenraalimajuriksi vuonna 1916. 18. syyskuuta 1917 hänet kutsuttiin takaisin aktiiviseen palvelukseen 77 vuoden ikäisenä. Tämä teki hänestä vanhimman aktiivipalveluksessa ensimmäisessä maailmansodassa olleen yhdysvaltalaisen upseerin. Hän toimi sotilasinsinöörinä Virginian rannikkoalueella Hampton Roadsissa, kunnes jätti jälleen aktiivisen palveluksen syyskuussa 1918. Hän kuoli Walter Reedin sotilassairaalassa vuonna 1921.Bostick 2008 == Perhe == Hains avioitui vuonna 1864 amiraali Thornton Jenkinsin tyttären Virginia Pettis Jenkinsin kanssa. Vuonna 1908 Hainsin poikia Peter Conover Hains II:ta ja Thornton Jenkins Hainsia syytettiin William E. Annisin murhaamisesta merenkulkukerholla Long Islandilla. Thornton todettiin syyttömäksi, mutta Peter lähetettiin kuolemantuottamuksesta Sing Singin vankilaan. Kenraali Hains vetosi New Yorkin kuvernööriin, joka armahti hänen poikansa vuonna 1911. Hainsin pojanpoika Peter Conover Hains III saavutti hänen tapaansa kenraalimajurin arvon. Hän jäi eläkkeelle vuonna 1961 ja kuoli 97-vuotiaana 3. heinäkuuta 1998. ==Lähteet== * * === Viitteet === Luokka:Yhdysvaltalaiset ensimmäisen maailmansodan sotilaat Luokka:Yhdysvaltalaiset kenraalit Luokka:Vuonna 1840 syntyneet Luokka:Vuonna 1921 kuolleet
Maamiesopisto

Maamiesopisto oli aiemmin Suomessa toiminut maatalousalan oppilaitos. == Maamiesopisto 1930-luvun Suomessa == Maamiesopiston tarkoituksena oli antaa maataloudellista jatko-opetusta maamies- tai pienviljelijäkoulun taikka maanviljelyskoulun suorittaneille henkilöille sekä niille, joilla oli asetuksessa säädetyt alkutiedot ja jotka olivat suorittaneet hyväksyttävän harjoittelun. Asetus maamiesopistoista (30.12.1927). Maamiesopisto voitiin sijoittaa vain valtion tilalle. Sen toimintaa valvoi maataloushallitus ja sen sisäistä asioista päätti koulun johtokunta. === Opetus === Maamiesopiston oppikausi kesti kaksi vuotta ja jakautui kahteen vuosikurssiin. Ensimmäinen vuosikurssi alkoi tammikuun alkupuolella ja päättyi ennen joulua. Se sisälsi kesällä suoritettavan valvonnanalaisen viisi ja puoli kuukautta kestävän harjoittelun. Toinen vuosikurssi jakautui varsinaiseen tietopuoliseen jaksoon ja kesän aikana järjestettäviä käytännöllistietopuolisia erikoiskursseja sisältävään jaksoon. Toinen vuosikurssi alkoi tammikuun alkupuolella ja kesti oppikauden loppuun. Maamiesopistossa annettiin opetusta seuraavissa oppiaineissa: : maanviljelysoppi, maatalouskoneoppi, maanviljelyksen talousoppi ja maatalouskirjanpito, : kotieläinoppi, maitotalousoppi, kotieläinten anatomia ja fysiologia sekä terveys- ja tautioppi, : metsäoppi, puutarhaoppi, rakennusoppi ja piirustus, : talousmaantieto, maatalouspolitiikka, osuustoimintaoppi, yhteiskuntaoppi ja kansantalous, : kemia ja fysiikka, sääoppi, maaperäoppi, kasvioppi, kasvitauti- ja tuhoeläinoppi, : matematiikka, kenttämittaus ja vaakitus sekä kirjalliset tehtävät. Opetukseen voitiin sisällyttää yleistä kansalaissivistystä kohottavia aineita. === Pääsyvaatimukset === Päästäkseen maamiesopistoon oppilaaksi tuli hakijan olla 18 vuotta täyttänyt ja esittää seuraavat todistukset: * todistus siitä, että hän on hyvämaineinen; * todistus, ettei häntä vaivaa tarttuva tauti; * holhoojan suostumus, jos hän on vajaavaltainen; * todistus siitä, että hakija on suorittanut ylemmän kansakoulun oppimäärän ja sen lisäksi käynyt maamies- tai pienviljelijäkoulun tai että hänellä on keskikoulun oppimäärää vastaavat tiedot * todistus, että hän maamies- tai pienviljelijäkoulun käyneenä on suorittanut vähintään yhden vuoden yhtäjaksoisen ja keskikoulun käyneenä vähintään puolentoista vuoden pituisen valvonnanalaisen esiharjoittelun, johon sisältyy kaksi kasvukautta, taikka että hän on muutoin ollut maatalouden alalla siinä määrin, että sen voitiin katsoa vastaavan valvonnanalaista harjoittelua. == Katso myös == * Maatalousoppilaitokset Suomessa == Lähteet == === Lakiviitteet === Luokka:Suomen maatalouden historia Luokka:Suomalaiset maatalousalan oppilaitokset Luokka:Entiset suomalaiset oppilaitokset
Otravaaran kaivos

Otravaaran kaivos oli rikkikiisu- ja rautakaivos Enossa. Se oli toiminnassa noin 1920–1922Facta 2001, WSOY 1985, 12. osa, palsta 406 (1919–1923). Kaivoksen nykyinen sijainti on Joensuun kaupungin Kuusjärven kylässä. Otravaaran muodostuma koostuu happamista vulkaanisperäisistä sedimenteistä.Erkki J. Luukkonen ja Peter Sorjonen-Ward, Arkeeinen kallioperä s. 107 Kaivoksesta on louhittu rikkikiisumalmia vuosien 1919–1923 välisenä aikana noin 22 000 tonnia.Otravaaran vanhan rikkikiisukaivoksen kunnostus, Ympäristö.fi Kaivoksen omistajia ovat olleet Suomen Mineraali, Outokumpu Oy ja Kaukas Oy. Malmi louhittiin avolouhoksesta ja pieneltä osin myös maanalaisesta kaivoksesta.Kaivoksien ympäristöongelmat Suomessa-blogi 12.11.2017 : Otravaaran rikkikiisukaivos Ely-keskus kunnosti kaivosaluetta 2000-luvun alussa.Kansan uutiset 19.6.2014 mutta senkin jälkeen kaivoskuiluista tulvi luontoon haitta-ainepitoista vettä.Tilinpäätös 2010, Joensuun kaupunki s. 13 Kunnostus tehtiin kunnan ja valtion yhteistyönä. Haittoja on syntynyt kun sivukivijätettä on hyödynnetty esimerkiksi maa- tai tierakentamisessa.Mari Heikkinen, Kaivostoiminta Pohjois-Karjalassa , Pohjois-Karjalan luonto, 24. vuosikirja Magnus Mineral on hakenut alueelle valtauslupaa vuonna 2014.Tukes.fi == Lähteet == ==Kirjallisuutta== *K. H. Männikkö, T. T. Määttä, J. V. Ojala & P. A. Tuukki, Otravaaran rikkikiisumalmi ja sen ympäristön geologia. Pohjois-Karjalan malmiprojekti, Raportti 4, Oulun yliopisto 1987 == Aiheesta muualla == * Otravaaran rikkikiisulouhimo, Suomen Kuvalehti, 09.10.1920, nro 40, s. 9, Kansalliskirjaston digitaaliset aineistot Luokka:Suomen kaivokset Luokka:Eno